Oficiālais Vēstnesis L 055 , 24/02/2004 Lpp. 0068 - 0069



Padomes Kopējā nostāja 2004/179/KĀDP (2004. gada 23. februāris) par ierobežojošiem pasākumiem pret Moldovas Republikas Piedņestras apgabala vadību EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā 15. pantu, tā kā: (1) 2003. gada 27. februārī Padome pieņēma Kopējo nostāju 2003/139/KĀDP par ierobežojošiem pasākumiem pret Moldovas Republikas Piedņestras apgabala vadību [1]. (2) Lai arī sarunas par grozījumiem konstitūcijā ir sākušās, nav panākts būtisks progress situācijā attiecībā uz Piedņestras konfliktu Moldovā. (3) ES ir apņēmusies Eiropas Drošības un sadarbības organizācijas (EDSO) ietvaros un saskaņā ar Moldovas teritoriālo vienotību veicināt konflikta atrisināšanu mierīgā ceļā. (4) ES uzskata par nepieņemamu Moldovas Republikas Piedņestras apgabala vadības nostāju un tās nevēlēšanos pilnībā iesaistīties centienos panākt mierīgu un vispusīgu risinājumu Piedņestras konfliktam. (5) Kopējās nostājas 2003/139/KĀDP ieviestā ceļošanas aizlieguma termiņš zaudē spēku 2004. gada 26. februārī un jāatjauno, IR PIEŅĒMUSI ŠO KOPĒJO NOSTĀJU. 1. pants 1. Dalībvalstis veic vajadzīgos pasākumus, lai nepieļautu pielikumā minēto personu ieceļošanu savās valstīs vai to tranzītu caur tām, kas atbildīgas par konflikta politiskā noregulējuma progresa kavēšanu. 2. Šī panta 1. punkts neliek dalībvalstij aizliegt tās pilsoņiem ieceļot tās teritorijā. 3. Šī panta 1. punkts neskar gadījumus, kuros dalībvalsts ir uzņēmusies starptautisko tiesību saistības, konkrēti: a) kā starptautiskas starpvaldību organizācijas uzņēmēja valsts; b) kā starptautiskas konferences, kuru sasauc vai kura notiek Apvienoto Nāciju Organizācijas aizgādnībā, uzņēmēja valsts; vai arī c) saskaņā ar daudzpusējo nolīgumu, kas piešķir privilēģijas un neaizskaramību. Padomi pienācīgi informē par katru no šiem gadījumiem. 4. Šīs kopējās nostājas 3. punktu uzskata par piemērojamu arī gadījumos, kad dalībvalsts ir Eiropas Drošības un sadarbības organizācijas (EDSO) uzņēmēja valsts. 5. Dalībvalstis var piešķirt atbrīvojumus no pasākumiem, kas ieviešami saskaņā ar 1. punktu, ja ieceļošanas pamatā ir steidzama humāna vajadzība vai starpvaldību sanāksmju apmeklēšana, ieskaitot tās, kuras veicina Eiropas Savienība, kur vada politisko dialogu, kas tieši veicina demokrātiju, cilvēktiesības un tiesiskumu Moldovā. 6. Dalībvalsts, kas vēlas piešķirt 5. punktā minētos atbrīvojumus, rakstiski informē Padomi. Atbrīvojumu uzskata par piešķirtu, ja vien viens vai vairāki Padomes dalībnieki neceļ iebildumu rakstiskā veidā 48 stundu laikā pēc ierosinātā atbrīvojuma paziņojuma saņemšanas. Gadījumā, ja viens vai vairāki Padomes dalībnieki ceļ iebildumu, Padome ar kvalificētu balsu vairākumu var nolemt piešķirt ierosināto atbrīvojumu. 7. Gadījumos, kad atbilstoši 3., 4., 5. un 6. punktam dalībvalsts atļauj pielikumā minēto personu ieceļošanu savās valstīs vai to tranzītu caur tām, atļauju attiecina tikai uz to mērķi, kuram tā tika izdota un tikai tām personām, kurām tā tika izdota. 2. pants Padome pēc dalībvalsts vai Komisijas priekšlikuma apstiprina izmaiņas pielikumā minētajā sarakstā, kā to prasa politisko notikumu attīstība Moldovā. 3. pants Lai palielinātu minēto pasākumu ietekmi, Eiropas Savienība rosina trešās valstis pieņemt šajā kopējā nostājā ietvertajiem pasākumiem līdzīgus pasākumus. 4. pants Šī kopējā nostāja stājas spēkā 2004. gada 27. februārī un ir piemērojama līdz 2005. gada 27. februārim. Šo kopējo nostāju regulāri pārskata. To attiecīgi atjauno vai groza, ja Padome uzskata, ka tās mērķi nav sasniegti. 5. pants Šo Kopējo nostāju publicē Eiropas Savienības Oficiālajā Vēstnesī. Briselē, 2004. gada 23. februārī Padomes vārdā — priekšsēdētājs B. Cowen [1] OV L 53, 28.2.2003., 60. lpp. -------------------------------------------------- PIELIKUMS 1. pantā minēto personu saraksts 1. SMIRNOVS, IGORS, "Prezidents", dzimis 29.10.1941. Habarovskā. Krievijas pases Nr. 50 NO. 0337530. 2. SMIRNOVS, VLADIMIRS, Nr. 1 dēls un Valsts muitas komitejas priekšsēdētājs, dzimis 3.4.1961. Vupjanskā, Harkovā. Krievijas pases Nr. 50 NO. 00337016. 3. SMIRNOVS, OĻEGS, Nr. 1 dēls un Valsts muitas komitejas padomdevējs, dzimis 8.8.1967. Novaja Kahovkā, Hersonā. Krievijas pases Nr. 60 NO. 1907537. 4. ĻEONTJEVS, SERGEJS, "Viceprezidents", dzimis 9.2.1944. Odesā, Ļeontovkā. Krievijas pases Nr. 50 NO. 0065438. 5. MARAKUCA, GRIGORIJS, "Augstākās Padomes priekšsēdētājs", dzimis 15.10.1942. Tejā, Grigoriopolē. Vecās padomju pases Nr. 8BM724835. 6. KAMINSKIS, ANATOLIJS, "Augstākās Padomes priekšsēdētāja vietnieks", dzimis 15.3.1950. Čitā. Vecās padomju pases Nr. A25056238. 7. ŠEVČUKS, JEVGĒŅIJS, "Augstākās Padomes priekšsēdētāja vietnieks", dzimis 21.6.1946. Novosibirskā. Vecās padomju pases Nr. A25004230. 8. ĻITSKAJS, VALĒRIJS, "Ārlietu ministrs", dzimis 13.2.1949. Tverā. Krievijas pase. 9. HAJEJEVS, STAŅISLAVS, "Aizsardzības ministrs", dzimis 28.12.1941. Čeļabinskā. 10. ANTJUFEJEVS (SEVTOVS), VADIMS, "Valsts drošības ministrs", dzimis 1951. gadā Novosibirskā. Krievijas pase. 11. KOROĻOVS, ALEKSANDRS, "Iekšlietu ministrs", dzimis 1951. gadā Brjanskā. Krievijas pase. 12. BALALA, VIKTORS, "Tieslietu ministrs", dzimis 1961. gadā Viņņicā. 13. AKULOVS, BORISS, "Piedņestras pārstāvis Ukrainā". 14. ZAHAROVS, VIKTORS, "Prokuratūra", dzimis 1948. gadā Kamenkā. 15. ĻIPOVCEVS, ALEKSEJS, "Muitas komitejas priekšsēdētāja biedrs." 16. GUDIMO, OĻEGS, "Drošības ministra vietnieks", dzimis 11.9.1944. Alma–Atā (Almati). Krievijas pases Nr. 51 NO. 0592094. 17. KOSOVSKIS, EDUARDS, "Piedņestras Republikas Bankas priekšsēdētājs", dzimis 7.10.1958. Floreštos. --------------------------------------------------